cyanic-selkie/wikianc huggingface dataset:
อัจฉราวดี วงศ์สกล
ร่วมจัดงาน “แนวทางป้องกันและแก้ไขการกระทำละเมิดต่อพระพุทธรูปและสัญลักษณ์ในทางพระพุทธศาสนา”
องค์กร โนอิ้งบุดด้า เพื่อการปกป้องพระพุทธศาสนาได้รับเกียรติจากคณะกรรมาธิการการศาสนา คุณธรรม จริยธรรม ศิลปะ และวัฒนธรรมวุฒิสภา และ 9 องค์กรหลักของพุทธศาสนาในประเทศไทย ร่วมจัดงาน “แนวทางป้องกันและแก้ไขการกระทำละเมิดต่อพระพุทธรูปและสัญลักษณ์ในทางพระพุทธศาสนา” ที่อาคารรัฐสภา เมื่อวันที่ 27 กันยายน พ.ศ. 2556 นับเป็นครั้งแรกที่มีการรวมตัวขององค์กรพุทธศาสนาหลัก ๆ เพื่อถกประเด็นนี้โดยเฉพาะ ภายในงาน มีผู้เข้าร่วมมากมายทั้งจากภาครัฐ เอกชน กลุ่มการศึกษา ตัวแทนทหารจาก 3 เหล่าทัพ กลุ่มองค์กรการกุศล และชาวต่างชาติ ซึ่งเป็นเจ้าหน้าที่สถานทูตจาก 4 ประเทศ และเอกอัครราชทูตจากประเทศสเปน รวมทั้งหมด 350 ท่าน นอกจากงานจะได้รับความสนใจจากสื่อมวลชนหลัก ๆ อาทิ เช่น เดลินิวส์ มติชน ไทยรัฐ และทีวีข่าวช่อง 7 แล้ว ผู้จัดยังได้รับเกียรติจากผู้หลักผู้ใหญ่และบุคคลอาวุโส และผู้ทรงคุณวุฒิหลายท่านทั้งทางโลกและทางธรรมมาร่วมงาน อาทิเช่น พระเทพวิสุทธิกวี เลขาธิการสำนักงานปกป้องพระพุทธศาสนาแห่งประเทศไทย  ประธานวุฒิสภาคุณนิคม ไวยรัชพานิช  ประธานคณะกรรมาธิการการศาสนา คุณธรรม จริยธรรม ศิลปะ และวัฒนธรรมวุฒิสภา คุณอนุศาสตร์ สุวรรณมงคล คุณหญิงสุดารัตน์ เกยุราพันธุ์ และผู้บริหารระดับสูงจากภาคเอกชน อาทิเช่น โรงแรม บริษัทตกแต่งและออกแบบชั้นนำต่าง ๆ ภายในงาน ยังได้มีการเปิดตัว www.5000s.org อันเป็นเว็บไซต์เฉพาะกิจสำหรับรณรงค์ต่อต้านการลบหลู่รูปแบบใหม่ที่เข้าถึงได้ง่ายและรวดเร็ว มีรูปแบบการทำงานและรณรงค์คล้ายคลึงกับองค์กร Change.org คือเชื้อเชิญให้คนทั่วไปเข้าร่วมลงรายชื่อเป็นสมาชิกแนวร่วมในการรณรงค์ปกป้องและหยุดยั้งการดูหมิ่นพระพุทธศาสนาอย่างสันติ เมื่อมีกรณีละเมิดใดที่ต้องการเสียงสนับสนุนเป็นจำนวนมาก ทางองค์กรจะส่งจดหมายแจ้งข่าวและความคืบหน้าให้กับสมาชิกทางอีเมล การลงชื่อของสมาชิกทุกครั้งจะถูกระบบแปรไปเป็นอีเมลร้องขอส่งตรงถึงตัวบุคคลหรือบริษัทผู้ละเมิดให้หยุดการกระทำหรือการผลิตภายในเวลาไม่กี่วินาที
การผลิตสื่อหนังสั้นและการประชาสัมพันธ์ผ่านโซเชียลเน็ตเวิร์ก
องค์กร โนอิ้งบุดด้า เพื่อการปกป้องพระพุทธศาสนาได้ผลิตหนังสั้นเพื่อปลุกจิตสำนึกให้ตระหนักในศีลธรรมและให้เห็นข้อมูลการลบหลู่ที่เกิดขึ้นทั่วโลกดังต่อไปนี้
1. The Truth ความจริงที่ต้องหลั่งน้ำตา
2. Respect เป็นวิดีโอรณรงค์ไม่สนับสนุนการสักรูปพระพุทธเจ้าซึ่งวีดีโอนี้สร้างความประทับใจให้ชาวพุทธและชาวต่างประเทศทั่วโลก
3. Buddha is our father เป็นวิดีโอรณรงค์เพื่อให้ตระหนักถึงการเคารพพระพุทธเจ้าดุจดังพ่อเพราะพระองค์ทรงเป็นพระพุทธบิดาของชาวพุทธทุกคน
4. Do they really have to do this? เป็นวิดีโอที่แสดงให้เห็นความรู้สึกของผู้ที่รักและเคารพพระพุทธเจ้าแต่กลับต้องมาพบการลบหลู่ที่เกิดขึ้นมากมายทำให้เกิดความสลดใจอย่างยิ่ง
5. ที่ไปของชายเจ้าชู้ เป็นภาพยนตร์หนังสั้นเพื่อสังคมตระหนักถึงการรักษาศีล 5 โดยนำเสนอให้เว้นจากการประพฤติผิดในกาม
6. ไม่อายเหรอ เป็นภาพยนตร์หนังสั้นเพื่อสังคมตระหนักถึงการรักษาศีล 5 โดยนำเสนอให้เว้นจากการฉ้อโกง
สื่อสิ่งพิมพ์
การพิมพ์สื่อสิ่งพิมพ์ต่าง ๆ เช่น โบรชัวร์ Buddhism 101 ที่ให้ความรู้สำคัญเกี่ยวกับคำสอนของพระพุทธเจ้าและการปฏิบัติตนให้ถูกต้องต่อพระสัญลักษณ์ของพระพุทธองค์ โดยประชาสัมพันธ์ทั้งในและต่างประเทศ
การจัดนิทรรศการ
การจัดนิทรรศการเผยแพร่ความรู้ ณ แหล่งท่องเที่ยวสำคัญและเป็นที่นิยมของชาวต่างประเทศ คือ นิทรรศการ Spiritual Life Exhibition ณ แหล่งชอปปิ้งชื่อดังใจกลางสมุยและกรุงเทพฯ เพื่อเป็นอีกช่องทางในการเผยแผ่ความรู้เกี่ยวกับคำสอนทางพระพุทธศาสนา และให้ความเข้าใจหลักประพฤติปฏิบัติต่อพระพุทธสัญลักษณ์ด้วยความเคารพ รวมทั้งหยุดยั้งการลบหลู่ในทุกรูปแบบผ่านการนำเสนอภาพยนตร์สั้นใน VDO Room นอกจากนี้ KBO ยังได้มีการจัดนิทรรศการขนาดย่อม ตั้งบอร์ดข้อมูลความรู้ต่าง ๆ ณ แหล่งท่องเที่ยวสำคัญและเป็นที่นิยมของชาวต่างประเทศ อาทิ สนามหลวง, วัดพระเชตุพนวิมลมังคลารามราชวรมหาวิหาร (วัดโพธิ์), วัดเบญจมบพิตรดุสิตวนารามราชวรวิหาร, วัดอรุณราชวรารามราชวรมหาวิหาร หลายครั้งต่อปี
การจัดธรรมบรรยายเพื่ออบรมศีลธรรม จริยธรรม และการฝึกสมาธิ
ทั้งหมดนี้เพื่อจะนำธรรมแท้ของพระพุทธองค์กลับคืนมา เพื่อความรุ่งเรืองของพระพุทธศาสนา เพื่อความเป็น “ศาสนาแห่งการตื่นรู้”
ผลงานด้านการเขียนหนังสือ
อาจารย์อัจฉราวดี วงศ์สกล ได้มีผลงานการเขียนหนังสือที่เป็น Bestsellers หลายเล่ม โดยผลงานหนังสือทั้งหมดเริ่มต้นในปี 2548 ด้วย ‘ล้า...แต่ไม่ล้ม’  จากนั้นเป็นหนังสือแนวธรรมะทั้งหมดตั้งแต่  ‘เรือธรรม..ลำสุดท้าย’  ‘มีศีล..ก่อนจะสาย’  ‘เตโชวิปัสสนา เปิดประตูนิพพาน’ ‘รู้..แล้วลุย’  ‘สิ้นชาติขาดภพ’ และ ‘ฆราวาสบรรลุธรรม’ 1 และ 2 โดยผลงานการเขียนทั้งหมดมียอดพิมพ์ 250,000 เล่ม
งานสาธารณกุศลอื่น ๆ
องค์กรโนอิ้งบุดด้า เพื่อการปกป้องพระพุทธศาสนาได้จัดกิจกรรมสาธารณกุศลต่าง ๆ โดยงานหลัก ๆ มีดังนี้
โครงการ ผ้าป่า “โนอิ้งบุดด้า ช่วยซับน้ำตาชาวนาไทย”
อันเป็นโครงการระดมทุนของมูลนิธิโนอิ้ง บุดด้าเพื่อช่วยเหลือชาวนาที่ได้รับผลกระทบจากโครงการรับจำนำข้าว  โครงการได้ประกาศเร่งระดมทุนตั้งแต่วันที่ 9 กุมภาพันธ์ 2557 โดยได้รับการสนับสนุนของสมาชิกและคนในกลุ่มขอบข่ายช่วยกันกระจายข่าวจนถึงวันที่ 30 มีนาคม 2557 และได้จัดงานทอดผ้าป่าชาวนาไทยขึ้นที่เตโชวิปัสสนาสถาน อ.แก่งคอย จ.สระบุรี โดยได้ยอดเงินทั้งสิ้นกว่า 4,700,000 บาท โดยก่อนหน้านี้องค์การได้นำเงินบริจาคออกช่วยเหลือชาวนาแล้วตั้งแต่ 26 กุมภาพันธ์ มีเกษตรกรจำนวน 310 ครัวเรือนจากจังหวัดสุรินทร์ สิงห์บุรี และบุรีรัมย์ ได้รับการช่วยเหลือ ซึ่งหลักการช่วยเหลือคือนำเงินที่ได้มาตั้งเป็นกองทุนประทั้งชีพให้เป็นขวัญกำลังใจยืนหยัดสู้ชีวติต่อไปและให้เกิดกำลังใจว่ามีคนร่วมชาติที่ห่วงใยและไม่ทอดทิ้งกัน
โครงการจัดทำ กล่องประทังชีพ เพื่อผู้ได้รับผลกระทบจากการระบาดโรคโควิด-19
เพื่อร่วมเป็นส่วนหนึ่งในการแบ่งเบาภาระผู้ที่ได้รับความเดือดร้อนจากโรคระบาด ทาง KBO ได้เปิดโครงการนี้ขึ้นมาในเดือนเมษายน พ.ศ. 2563   ต่อมาเมื่อมีผู้แสดงความจำนงขอรับกล่องมากขึ้น ทางมูลนิธิจึงเปิดรับเงินบริจาค ทำให้ยอดการแจกกล่องประทังชีพทั้งหมดเพิ่มขึ้นอย่างมาก จนเมื่อจบโครงการมีผู้ได้รับกล่องประทังชีพทั้งหมด 15,000 กล่อง และโอนเงินช่วยฉุกเฉินรายละ 500 บาท 9,318 ราย รวมยอดบริจาคทั้งสิ้น 15,378,117  บาท
KBO Earth
อาจารย์อัจฉราวดี วงศ์สกลได้ก่อตั้ง ทีมงาน KBO Earth ขึ้นเพื่อทำงานด้านอนุรักษ์สิ่งแวดล้อม เน้นการรณรงค์ลดโลกร้อน โดยที่ผ่านมาได้มีการจัดงานสัมมนาเรื่องโลกร้อนไปแล้วครั้งหนึ่งก่อนช่วงการระบาดโรคโควิด-19 ชื่อ “ทางออกจากวิกฤตโลกร้อน กับความจริงที่ไม่มีใครพูดถึง” จัดขึ้นในวันเสาร์ที่ 15 มิถุนายน พ.ศ. 2562 ณ ห้องมัฆวานรังสรรค์ สโมสรทหารบก โดยได้รับเกียรติจากรองปลัดกระทรวงดิจิทัลเพื่อการพัฒนาเศรษฐกิจและสังคม น.อ.สมศักดิ์ ขาวสุวรรณ์ เป็นประธานในพิธี และอธิบดีกรมป่าไม้ คุณอรรถพล เจริญชันษา มาบรรยายพิเศษในหัวข้อ “ความหวังผืนป่าไทย สู้วิกฤตภาวะโลกร้อน”  มีเจ้าหน้าที่จากภาครัฐ ภาคเอกชน และองค์กรภาคประชาชน มาร่วมรับฟังงานสัมมนากว่าร้อยคน
ประเด็นความขัดแย้ง
การแสดงความคิดเห็นอย่างตรงไปตรงมาของอาจารย์อัจฉราวดี วงศ์สกล เกี่ยวกับความมีศีลธรรมในหมู่ชาวพุทธได้ทำให้เกิดประเด็นโต้แย้งเกี่ยวกับตัวท่าน และการที่อาจารย์อัจฉราวดี วงศ์สกล ได้วิจารณ์อย่างเปิดเผยเกี่ยวกับพระสงฆ์ไทยบางรูปที่ไม่ปฏิบัติตามหลักพระพุทธศาสนาและพระวินัยอย่างเคร่งครัด ได้ก่อให้เกิดการดูหมิ่นให้ร้ายท่านทั้งจากสื่อมวลชนและองค์กรพุทธบางแห่งซึ่งควบคุมบริหารโดยผู้ชาย เนื่องจากในวัฒนธรรมของไทย ผู้หญิงไม่สามารถวิพากษ์วิจารณ์พระสงฆ์ ถึงแม้ว่าจะมีหลักฐานที่ชัดเจนรองรับก็ตาม นอกจากนี้ สื่อมวลชนไทยยังได้กล่าวหาว่าอาจารย์อัจฉราวดี วงศ์สกล ทำตนเหนือพระสงฆ์และกล่าวหาพระสงฆ์ที่เป็นศิษย์วิปัสสนากรรมฐานของท่านว่าได้แสดงความเคารพอาจารย์ซึ่งเป็นผู้หญิง เนื่องจากมีข้อห้ามพระสงฆ์ทำความเคารพผู้หญิง
สื่อมวลชนยังได้วิจารณ์ถึงการปฏิบัติกรรมฐานสายเตโชวิปัสสนา และในส่วนของผู้กล่าวหายังได้ระบุว่าการปฏิบัติเตโชวิปัสสนากรรมฐานไม่มีปรากฏอยู่ในคัมภีร์ทางพระพุทธศาสนาเล่มใด จึงสมควรที่จะยกเลิกการปฏิบัติแนวทางนี้ และยังได้กล่าวร้ายอาจารย์อัจฉราวดี วงศ์สกล ที่ทำการสอนวิปัสสนากรรมฐานด้วยวิธีนี้ บางคนถึงขนาดจัดประเภทของเตโชวิปัสสนาว่าเป็นเพียงลัทธิหนึ่ง
อย่างไรก็ตาม เสียงวิจารณ์ต่าง ๆ ก็สงบลง หลังจากที่สำนักงานพระพุทธศาสนาแห่งชาติได้ทำการตรวจสอบทั้งทางด้านอาจารย์อัจฉราวดี วงศ์สกลและด้านมูลนิธิโนว์อิ้งบุดดาแล้ว และให้การรับรองความถูกต้อง หลังจากนั้น ยังมีเจ้าหน้าที่ระดับสูงจากมูลนิธิมหามกุฎราชวิทยาลัยเข้ารับการอบรมปฏิบัติเตโชวิปัสสนากรรมฐานกับอาจารย์อัจฉราวดี วงศ์สกล และได้ยืนยันว่าการปฏิบัติสายนี้เป็นหนทางอันถูกต้องสายหนึ่งที่จะนำไปสู่ความรู้แจ้งได้
เมื่อต้นปีพ.ศ. 2561 อาจารย์อัจฉราวดี วงศ์สกล และมูลนิธิโนอิ้ง บุดด้า เพื่อการปกป้องพระพุทธศาสนาได้ตัดสินใจฟ้องร้องกลุ่มผู้ปล่อยข่าวใส่ร้าย ซึ่งการดำเนินการทางกฎหมายนี้ อาจารย์อัจฉราวดี วงศ์สกล กล่าวว่า ไม่ได้เพื่อต้องการแก้แค้นแต่อย่างใด  แต่เป็นการออกมาแสดงความบริสุทธิ์ใจต่อสาธารณชน แต่เพื่อการธำรงความยุติธรรม  และปกป้องความดีงามให้มีที่ยืนได้อย่างสง่างาม  อีกทั้งยังป้องกันผู้หลงเชื่อ  ไม่ให้หลงกระทำบาปดูหมิ่นดูแคลนผู้อื่นเพราะถูกลวงด้วยถ้อยความเท็จ แต่ศาลยกฟ้องเพราะคดีไม่มีมูล
พันธุ์ขย้ำ เขี้ยวเขมือบโลก
พันธุ์ขย้ำ เขี้ยวเขมือบโลก (Feast) เป็นภาพยนตร์สยองขวัญ/ตลกของประเทศสหรัฐ กำกับโดยจอห์น กูเลเกอร์ อำนวยการสร้างโดยไมเคิล เลฮี, โจเอล ซอยสัน, แลร์รี แทนซ์ และแอนดรูว์ เจมสัน เขียนบทโดยมาร์คัส ดันสแตน และแพทริก เมลตัน นำแสดงโดยเอริก เดน, เจนนี เวด และบัลทาซาร์ เกตตี ภาพยนตร์มีเนื้อหาเกี่ยวกับกลุ่มคนในบาร์ในรัฐเนวาดาที่พบกับฝูงสัตว์ประหลาด ภาพยนตร์เข้าฉายในสหรัฐแบบจำกัดโรงภาพยนตร์ เมื่อวันที่ 22 กันยายน ค.ศ. 2006
ไอโอเอส
ไอโอเอส (ก่อนหน้านี้ใช้ชื่อ ไอโฟนโอเอส) คือระบบปฏิบัติการบนอุปกรณ์พกพา (สมาร์ตโฟน,แท็บเล็ตคอมพิวเตอร์) พัฒนาและจำหน่ายโดยแอปเปิล เปิดตัวครั้งแรกในปี ค.ศ. 2007 เพื่อใช้บนไอโฟน และได้มีการพัฒนาเพิ่มเติมเพื่อใช้บนอุปกรณ์พกพาอื่น ๆ ของแอปเปิล เช่น ไอพอดทัช (ในเดือนกันยายน ค.ศ. 2007), ไอแพด (ในเดือนมกราคม ค.ศ. 2010), ไอแพด มินิ (พฤศจิกายน ค.ศ. 2012) และ แอปเปิลทีวี รุ่นที่ 2 (ในเดือนกันยายน ค.ศ. 2010) ไอโอเอสแตกต่างจากวินโดวส์โฟนของไมโครซอฟท์และแอนดรอยด์ของกูเกิล ตรงที่แอปเปิลไม่อนุญาตให้นำไอโอเอสไปติดตั้งบนอุปกรณ์ที่ไม่ใช่อุปกรณ์ของแอปเปิล ในเดือนสิงหาคม ค.ศ. 2013 แอปสโตร์ของแอปเปิลมีแอปพลิเคชันมากกว่า 2.1 ล้าน แอปพลิเคชัน และ 1 ล้านแอพที่ออกแบบมาเพื่อ ไอแพด แอปพลิเคชันเหล่านี้มียอดดาวโหลดน์รวมกันมากกว่า 1.3 แสนล้านครั้ง ไอโอเอสมีส่วนแบ่ง 28% ของส่วนแบ่งระบบปฏิบัติการบนอุปกรณ์พกพาในไตรมาสที่ 3 ของปี ค.ศ. 2018 ซึ่งเป็นรองจากแอนดรอยของกูเกิลเท่านั้น ในเดือนมิถุนายน ค.ศ. 2012 ไอโอเอสมีส่วนแบ่งคิดเป็น 65% ของการบริโภคข้อมูลบนอุปกรณ์พกพา (ซึ่งรวม ไอพอดทัช และ ไอแพด) ในกลางปี ค.ศ. 2012 มีอุปกรณ์ไอโอเอสมากกว่า 410 ล้านเครื่องที่เปิดใช้งาน จากการอ้างอิงจากงานแถลงเปิดตัวต่อสื่อโดยแอปเปิลใน วันที่ 12 กันยายน ค.ศ. 2012 มีอุปกรณ์ไอโอเอส 400 ล้านตัวที่จำหน่ายไปแล้วในเดือนมิถุนายน ค.ศ. 2012
ส่วนต่อประสานกับผู้ใช้ (user interface) ของไอโอเอสมีพื้นฐานแนวคิดมาจาก "การควบคุมโดยตรง" (direct manipulation) ด้วยการใช้มัลติทัช องค์ประกอบของการควบคุมก็คือการใช้นิ้วเลื่อน, สวิทช์ และปุ่ม เพื่อเป็นการควบคุมอุปกรณ์รวมถึงท่าทางอย่างอื่น เช่น การนำนิ้วมือ (มากกว่าสองนิ้ว) บีบเข้าหาศูนย์กลาง (swipe), แตะเบา ๆ (tap), การนำนิ้วสองนิ้วบีบเขาหาศูนย์กลาง (pinch), การนำนิ้วสองนิ้วกางออกจากศูนย์กลาง (reverse pinch) ซึ่งทั้งหมดนี้มีความหมายที่เจาะจงในบริบทต่าง ๆ ของไอโอเอสและถือเป็นการใช้งานแบบส่วนต่อประสานกับผู้ใช้แบบมัลติทัช ภายในอุปกรณ์ที่ติดตั้งไอโอเอสจะมีเซนเซอร์ตรวจจับการเคลื่อนไหวเพื่อใช้กับบางแอปพลิเคชันเพื่อตอบสนองการสั่นของอุปกรณ์ หรือการหมุนอุปกรณ์ที่คำนวณในรูปแบบสามมิติ
ไอโอเอสมีต้นกำเนิดมาจากแมคโอเอสเท็นซึ่งได้รากฐานมาจากดาร์วินและแอปพลิเคชันเฟรมเวิร์คต่าง ๆ ไอโอเอสคือรุ่นพกพาของแมคโอเอสเท็นที่ใช้บนคอมพิวเตอร์ของแอปเปิล
รุ่นหลักของไอโอเอสจะมีการเปิดตัวทุก ๆ ปี จนถึงปัจจุบันนี้ ได้มีการปล่อยตัว iOS 12 ซึ่งเป็นรุ่นล่าสุดในวันที่ 17 กันยายน พ.ศ. 2561 ในงาน WWDC ปี พ.ศ. 2561
ในงาน WWDC ปี พ.ศ. 2562 ไอโอเอส 13 ที่จะอัปเดทในไอแพด ได้เปลี่ยนชื่อใหม่เป็นไอแพดโอเอส ซึ่งเป็นนัยถึงการแยกระบบปฏิบัติการที่จะแตกต่างไปจากไอโอเอสซึ่งใช้สำหรับในไอโฟนและไอพ็อดทัช
ฟังค์ชั่นต่างๆที่รองรับอุปกรณ์ต่าง ๆ
ดูเพิ่มเติมได้ที่ : รายการฟังค์ชั่นที่รองรับอุปกรณ์บน iOS
ปลาแปบยาว
ปลาแปบยาว (Razorbelly minnow) เป็นปลาน้ำจืดในสกุล Salmophasia (/ซัล-โม-ฟา-เซีย-อา/) ในวงศ์ปลาตะเพียน (Cyprinidae)
จัดเป็นปลาแปบที่มีรูปร่างเรียวยาวกว่าปลาแปบสกุลอื่น ๆ พบกระจายพันธุ์ในภูมิภาคเอเชียใต้รวมถึงประเทศพม่า พบในประเทศไทยเพียงชนิดเดียว ในลุ่มแม่น้ำสาละวินและลุ่มแม่น้ำตะนาวศรีในแถบจังหวัดระนอง
การจำแนก
ทั้งหมด 13 ชนิด
ประเทศไอร์แลนด์ในพาราลิมปิกฤดูร้อน 2016
ประเทศไอร์แลนด์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติไอร์แลนด์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 44 คนใน 10 ชนิดกีฬา
ขี่ม้า
ประเทศไอร์แลนด์ได้โควต้ารายบุคคลผ่านวิธีการจัดสรรรายชื่อนักขี่ม้าคนพิการ
ผลการแข่งขันดังนี้ :
วันส้วมโลก
วันส้วมโลก (World Toilet Day; WTD) เป็นวันที่ได้รับการอนุมัติอย่างเป็นทางการโดยสหประชาชาติ ตรงกับวันที่ 19 พฤศจิกายน เพื่อให้ตระหนักในการจัดการสภาวะวิกฤตของสุขาภิบาลทั่วทั้งโลก มีผู้คนทั่วโลกกว่า 4.2 พันล้านคนดำเนินชีวิตอย่างปราศจากการจัดการสุขาภิบาลอย่างปลอดภัย และราว 673 ล้านคนขับถ่ายอุจจาระในที่โล่งแจ้ง  เป้าหมายการพัฒนาอย่างยั่งยืนข้อที่ 6 บัญญัติว่า "ต้องรับประกันความสะดวกในการเข้าถึงกับการจัดการระบบน้ำและสุขอนามัยอย่างยั่งยืนแก่ทุกคน" เมื่อปี พ.ศ. 2544 วันส้วมโลกได้ถูกกำหนดขึ้นโดยองค์การส้วมโลก สิบสองปีต่อมาสมัชชาใหญ่แห่งสหประชาชาติ ได้มีมติเห็นชอบให้บรรจุวันส้วมโลกเป็นวันสำคัญของสหประชาชาติ
องค์การน้ำแห่งสหประชาชาติได้เป็นผู้ดูแลหลักของวันส้วมโลก องค์การน้ำแห่งสหประชาชาติยังเป็นผู้จัดทำเว็บไซต์วันส้วมโลกและยังจัดหัวข้อพิเศษในแต่ละปี ในปี พ.ศ. 2565 หัวข้อในปีนี้คือ "น้ำบาดาลกับสุขอนามัย" ในวันส้วมโลกจะมีการให้ความรู้และกิจกรรมอื่น ๆ กิจกรรมและการวางแผนถูกจัดขึ้นโดยองค์การน้ำแห่งสหประชาชาติ, องค์การนอกภาครัฐ หรืออาสาสมัคร
การเข้าห้องส้วมที่ปลอดภัย ล้วนมีผลต่อสุขภาพ, ความเป็นส่วนตัว และศักดิ์ศรีของคนโดยเฉพาะอย่างยิ่งสำหรับกลุ่มสตรี ระบบสุขาภิบาลที่ไร้มาตรฐานจะทำให้เกิดการแพร่กระจายของเชื้อโรคได้ โดยส่วนมากจะเป็นโรคเกี่ยวกับทางเดินอาหาร เช่น โรคอหิวาตกโรค, ท้องร่วง, ไทรฟอร์ย, โรคบิด และโรคพยาธิใบไม้ในเลือด ซึ่งมีผู้ป่วยทั่วโลกเป็นโรคท้องร่วงกว่า 892 ล้านคน
หัวข้อ
การกำหนดหัวข้อแต่ละปีเริ่มเมื่อปี ค.ศ. 2012 หัวข้อของวันส้วมโลกขึ้นอยู่กับสิ่งที่เกี่ยวข้องภายในปีนั้น หรือสิ่งต้องการจะสื่อสาร ตั้งแต่ปี ค.ศ. 2016 หัวข้อของวันส้วมโลกถูกใช้ร่วมกันวันน้ำโลก โดยมีเกณฑ์กำหนดโดยอิงมาจากรายงานการพัฒนาน้ำโลกของสหประชาชาติ
ข้างล่างนี้คือหัวข้อแต่ละประจำปีของวันส้วมโลก:
การเผยแพร่รายงาน
บางองค์การเผยแพร่รายงานเกี่ยวข้องกับห้องน้ำ (หรือสุขอนามัย) ในวันส้วมโลกตัวอย่างเช่น:
ผลสืบเนื่องในโซเชียลมีเดีย
แคมเปญวันส้วมโลกและสื่อสิ่งพิมพ์สามารถเข้าถึงผู้คนกว่าล้านคนในโซเชียลมีเดียได้โดยไม่ว่าจะเป็นในเว็บไซต์เฉพาะ และช่องทางอื่น ๆ กิจกรรมกว่า 100 กิจกรรมภายใน 40 ประเทศได้ถูกบันทึกไว้ในเว็บไซต์วันส้วมโลกทั้งในปี 2016 และในปี 2017   ในปี 2017 ได้มีแฮชแท็ก #WorldToiletDay โดยมีผู้เข้าถึงสูงสุดกว่า 750 ล้านคนในโซเชียลมีเดีย  ในปี 2018 มีผู้เข้าถึงสูงสุดกว่าร้อยละ 15 เมื่อเทียบกับกิจกรรมในออนไลน์ปี 2017 และมีผู้มีส่วนรวมจากร้อยละ 12 ซึ่งเกิดขึ้นในปี 2017 เป็นร้อยละ 22 ภายในปี 2018
กระเป๋าเงินอิเล็กทรอนิกส์
กระเป๋าเงินอิเล็กทรอนิกส์ (Electronic Wallet) ที่รู้จักโดยทั่วไปว่า "E-Wallet" มักถูกเรียกว่า กระเป๋าเงินดิจิทัล หรือ กระเป๋าเงินออนไลน์ ที่อยู่ในรูปแบบของแอปพลิเคชัน จะช่วยอำนวยความสะดวกในการทำธุรกรรมต่าง ๆ อาทิ การช้อปปิ้งออนไลน์ การเลือกซื้อสินค้าตามห้างร้าน หรือแม้แต่รับประทานอาหาร และบริการมากมาย ช่วยประหยัดเวลาและไม่ต้องกังวลเรื่องการพกพาเงินสด แถมยังช่วยกระตุ้นยอดขายให้ร้านค้าด้วย
ปัจจุบัน E-Wallet หรือระบบ epayment ได้รับการพัฒนามาอย่างต่อเนื่อง จึงมีความปลอดภัยสูง ส่งผลให้มีผู้คนหันมาใช้เทคโนโลยีนี้มากขึ้นเรื่อย ๆ เนื่องจากเป็นระบบที่ผู้ใช้สามารถควบคุมบัญชีของตัวเองได้อย่างอิสระ สามารถเติมเงินเข้าตามจำนวนที่ต้องการ ไม่จำเป็นต้องผูกกับบัตรใด ๆ รวมถึงมีระบบตรวจสอบบัญชีและยอดเงินเข้า-ออกที่รวดเร็ว หากพบปัญหา ก็สามารถแจ้งผู้ให้บริการได้ทันที
คริสต์ศตวรรษที่ 31
คริสต์ศตวรรษที่ 31 อยู่ระหว่างปี ค.ศ. 3001 ถึง ค.ศ. 3100
การปฏิวัติเสรีนิยม พ.ศ. 2363
'''การปฏิวัติเสรีนิยม พ.ศ. 2363''' (Revolução Liberal; เรโวลูเคา ลิเบอรัล) เป็นเหตุการณ์ปฏิวัติทางการเมืองของโปรตุเกสที่เกิดขึ้นในปีพ.ศ. 2363 และท้ายสุดจนถึงปีพ.ศ. 2369 เริ่มขึ้นโดยการก่อการจลาจลโดยกองทัพที่เมืองโปร์ตู ในทางตอนเหนือของโปรตุเกสซึ่งลุกลามไปทั่วประเทศอย่างรวดเร็วและสงบ การปฏิวัติครั้งนี้เป็นผลให้เกิดการกลับมาในปีพ.ศ. 2364 ของราชสำนักโปรตุเกสจากบราซิล ซึ่งเป็นที่ที่ซึ่งพระราชวงศ์ได้ลี้ภัยจากสงครามคาบสมุทรในเหตุการณ์ที่เรียกว่า การย้ายราชสำนักโปรตุเกสไปที่บราซิล และเริ่มต้นยุคสมัยแห่งรัฐธรรมนูญซึ่งรัฐธรรมนูญปีพ.ศ. 2365 ได้รับการให้สัตยาบันและมีผลบังคับใช้ การเคลื่อนไหวของกลุ่มแนวคิดเสรีนิยมมีอิทธิพลที่สำคัญต่อสังคมชาวโปรตุเกสและองค์กรทางการเมืองในคริสต์ศตวรรษที่ 19
สัตเยนทระ นาถ โพส
สัตเยนทระ นาถ โพส (সত্যেন্দ্র নাথ বসু, IPA: [ʃot̪ːend̪ronat̪ʰ boʃu], सत्येन्द्रनाथ बोस, Satyendra Nath Bose; 1 ม.ค. 1894 - 4 ก.พ. 1974) เป็นนักฟิสิกส์ชาวอินเดีย มีผลงานโดดเด่นในงานวิจัยเรื่องกลศาสตร์ควอนตัม เป็นผู้พัฒนาสถิติแบบโพส-ไอสไตน์ ซึ่งเป็นที่มาของชื่ออนุภาคโบซอน โดยชื่อนี้ตั้งโดยพอล ดิแรก
วงดนตรีกรมประชาสัมพันธ์
วงดนตรีกรมประชาสัมพันธ์ หรือวงดนตรีกรมโฆษณาการ ก่อตั้งขึ้นเมื่อวันที่ 20 พฤศจิกายน พ.ศ. 2482 โดยเอื้อ สุนทรสนาน, เวส สุนทรจามร และคณะนักดนตรีวงไทยฟิล์ม ของบริษัท ภาพยนตร์ไทยฟิล์ม จำกัด ซึ่งต้องปิดกิจการลง โดยหลวงสุขุมนัยประดิษฐ ชักชวนให้สมาชิกวง ย้ายเข้าไปสังกัดกรมโฆษณาการ และมีหน้าที่บรรเลงเพลงส่งกระจายเสียง ทางสถานีวิทยุกระจายเสียงกรมโฆษณาการ และงานบันเทิงรื่นเริงและงานเต้นรำ ตามคำขอของหน่วยราชการต่างๆ โดยในช่วงนั้นยังคงบรรเลงเพลงสากลที่นำโน้ต และเนื้อเพลงมาจากวงไทยฟิล์ม และเพลงไทยสากลที่มีชื่อเสียงจากภาพยนตร์
ในระยะแรก นักดนตรีกรมโฆษณาการ จึงเป็นชุดเดียวกับนักดนตรีจากวงไทยฟิล์ม ซึ่งล้วนแต่เป็นข้าราชการสังกัดกรมศิลปากร โดยมีเอื้อ สุนทรสนาน เป็นหัวหน้าวง และคณะซึ่งประกอบด้วย สังเวียน แก้วทิพย์, สมบูรณ์ ดวงสวัสดิ์, เวส สุนทรจามร, ภิญโญ สุนทรวาท, สริ ยงยุทธ, คีติ คีตากร, สภา กล่อมอาภา, สมบูรณ์ ศิริภาค, ทองอยู่ ปิยะสกุล และสมพงษ์ ทิพยกะลิน ส่วนจำปา เล้มสำราญ มาจากกองดุริยางค์ทหารบก
ส่วนนักร้องของวงในยุคถัดมาได้แก่ มัณฑนา โมรากุล, รุจี อุทัยกร, ล้วน ควันธรรม, สุปาณี พุกสมบุญ, เลิศ ประสมทรัพย์, วินัย จุลละบุษปะ, ชวลี ช่วงวิทย์, สุภาพ รัศมิทัต, เพ็ญศรี พุ่มชูศรี, จันทนา โอบายวาทย์, และ จุรี โอศิริ
ต่อมาในปี พ.ศ. 2495 กรมโฆษณาการเปลี่ยนชื่อเป็นกรมประชาสัมพันธ์ วงดนตรีจึงเปลี่ยนชื่อตามกรมเป็นวงดนตรีกรมประชาสัมพันธ์ และเพิ่มสมาชิกคือ วรนุช อารีย์, ศรีสุดา รัชตะวรรณ, พูลศรี เจริญพงษ์, และสมศักดิ์ เทพานนท์ เข้ามาทดแทนนักร้องที่ลาออกไป และมีการเต้นลีลาศที่นิยมมากในยุคนี้
นับตั้งแต่ปี พ.ศ. 2498 เป็นต้นมา นับว่าเป็นยุคเฟื่องฟูของบทเพลงกรมประชาสัมพันธ์ หรือวงสุนทราภรณ์ เพราะประเทศไทยมีโทรทัศน์เข้ามาเผยแพร่ครั้งแรก ซึ่งยุคนี้นับว่าเป็นยุคที่เฟื่องฟูมาก มีการทำละครประกอบบทเพลงมากมาย มีนักร้องเข้ามาสมัครหลายคน ประกอบด้วย รวงทอง ทองลั่นธม, มาริษา อมาตยกุล, บุษยา รังสี ,อ้อย อัจฉรา และหม่อมราชวงศ์ถนัดศรี สวัสดิวัตน์ เป็นต้น
จากนั้นจึงเริ่มต้นยุคของดาวรุ่ง นักร้องที่เข้ามาในระยะนี้ มีทั้งส่วนที่บรรจุเป็นข้าราชการ ในตำแหน่งคีตศิลปิน และมิได้เข้ารับราชการอาทิ โสมอุษา, นพดฬ ชาวไร่เงิน, สุวณีย์ เนื่องนิยม, ธรรมรัตน์ นวมะรัตน์, ยรรยงค์ เสลานนท์,ดำรงค์ สุทธิพงษ์, รุ่งฤดี แพ่งผ่องใส, ศรวณี โพธิเทศ, พรเทพ สุขขะ, จินตนา สุวรรณศิลป์, จั่นทิพย์ สุถินบุตร, สมคิด เกษมศรี, อโศก สุขศิริพรฤทธิ์, รัตนสุดา วสุวัต, พรรณี สกุลชาคร, อรพร บงกช เป็นต้น
ต่อมาเป็นยุคของโรงเรียนสุนทราภรณ์การดนตรี มีนักร้องเข้ามาเรียนมากมาย ซึ่งนักร้องทุกคนต้องเรียนเรื่องตัวโน้ตดนตรีสากล ซึ่งบางคนก็ได้บรรจุเป็นข้าราชการ และไม่ได้บรรจุ ซึ่งนัดร้องในยุคนี้ มีตัวอย่าง เช่น โกมล โลกะกลิน, ถวัลย์ พุกาธร, จันทรา โลกะกลิน, ธิดารัตน์ วรินทราคม, ผจงพิศ พุฒผล, โฉมฉาย อรุณฉาน, พิมผกา วันดี, สุรพล วรรณประเสริฐ, วิษณุ มหามิตร เป็นต้น
ต่อมาในยุคที่ศรีสุดา รัชตะวรรณขึ้นมาเป็นผู้ควบคุมวง ได้มีการรับนักร้องเข้ามาเพิ่มเติมโดยศรีสุดาเป็นคนฝึกหัดเอง เช่น โสมรัศมิ์ เกาวนันท์, ภรพรรณ เอี่ยมวุฒิ, กฤติยาพร กลพิสุทธิ์ ,วไลลักษณ์ อรุณฉาน, ชลาธิป ปิ่นสุวรรณ เป็นต้น ปัจจุบัน วงดนตรีกรมประชาสัมพันธ์ สังกัดฝ่ายดนตรีสากล ส่วนบริหารการดนตรี สถานีวิทยุกระจายเสียงแห่งประเทศไทย กรมประชาสัมพันธ์ และ นายสุพจน์ ค้าพล เป็นหัวหน้าวงดนตรีฯ คนปัจจุบัน สำหรับนักร้องที่ร่วมงานกับวง นอกจากจะมีนักร้องในอดีต อย่างวรนุช อารีย์, มาริษา อมาตยกุล, อโศก สุขศิริพรฤทธิ์, จั่นทิพย์ สุถินบุตร, พรรณี สกุลชาคร ฯลฯ แล้ว ยังเปิดโอกาสให้เยาวชน และผู้มีความสามารถในการขับร้อง มาร่วมขับร้องกับวง ในโอกาสต่างๆ อีกด้วย
โดยนอกจากจะรับบรรเลงในงานรื่นเริงต่างๆ แล้ว ยังเคยมีรายการผ่านสื่อต่างๆ อย่างรายการโทรทัศน์ อาทิเช่น เสียงสวรรค์ตะวันฉาย (เดิมชื่อ เสียงสวรรค์วันประชา และ เสียงสวรรค์เมื่อวันวาน) ออกอากาศทุกวันศุกร์ เวลา 23.00 - 00.00 น. ทางสถานีวิทยุโทรทัศน์แห่งประเทศไทย และรายการวิทยุ เพลงเพลินใจ ออกอากาศทุกวันพฤหัสบดีและวันเสาร์ ในเวลา 23.00 - 24.00 น. ทางสถานีวิทยุกระจายเสียงแห่งประเทศไทย ความถี่เอเอ็ม 819 กิโลเฮิร์ตซ์ ดำเนินรายการโดย คณะทำงานส่วนบริหารการดนตรี รายการ หัสดนตรีกรมประชาสัมพันธ์ ทางความถี่เอเอ็ม 819 กิโลเฮิร์ตซ์ ออกอากาศในภาคบ่ายวันอังคารและวันศุกร์ ส่วนภาคค่ำในวันอังคารและวันพฤหัสบดี เวลา 23.10 - 24.00 น. ทางเอฟเอ็ม 92.5 เมกะเฮิร์ตซ์ และเอเอ็ม 891 กิโลเฮิร์ตซ์ และ รายการ แว่วหวานตำนานเพลง ทุกวันพุธสัปดาห์แรกของเดือน เวลา 13.00 - 15.00 น. ทางเอฟเอ็ม 92.5 เมกะเฮิ์ตซ์ ทางเอเอ็ม 891 กิโลเฮิร์ตซ์ ซึ่งปัจจุบัน ได้เปลี่ยนมาทำแพลตฟอร์มแสดงสดผ่านช่องทางออนไลน์เต็มรูปแบบ โดยใช้ชื่อรายการว่า รื่นรมย์เพลงกรมประชาสัมพันธ์ ออกอากาศ ทุกวันจันทร์-ศุกร์ เวลา 13.00 - 15.00 น. โดยประมาณ
ไมเคิล พาล์มเมอร์ (นักการเมือง)
ไมเคิล แอนโทนี พาล์มเมอร์ (เกิด 14 กรกฎาคม ค.ศ. 1968) เป็นนักกฎหมายชาวสิงคโปร์ และเป็นอดีตนักการเมือง เขาทำหน้าที่เป็นสมาชิกสภาผู้แทนราษฎรจากพรรคกิจประชาชน ตั้งแต่ปี ค.ศ. 2006 จนถึงปี ค.ศ. 2012 และได้รับเลือกให้เป็นประธานรัฐสภา ตั้งแต่วันที่ 10 ตุลาคม ค.ศ. 2011 จนถึงวันที่ 12 ธันวาคม ค.ศ. 2012
ผลงาน
ไมเคิล พาล์มเมอร์ จบเนติบัณฑิตสิงคโปร์ ในปี ค.ศ. 1995 และเข้าทำงานกฎหมายบริษัทแฮรี่ แอลิเอส ในฐานะเป็นที่ปรึกษากฎหมาย และเป็นหุ้นส่วนในปี ค.ศ. 1998
ในเดือนเมษายน ค.ศ. 2013 พาล์มเมอร์ ได้ออกจากบริษัทแฮรี่ แอลิเอส และเข้าร่วมงานบริษัท ลอเร้นส์ คอเฮน แอนด์ฮูว์ สุดท้ายบริษัทเปลี่ยนชื่อเป็น คลอเฮนส์ แอนด์ฮูว์แอนด์ พาล์มเมอร์ เมื่อเขาได้มาร่วมงาน
งานการเมือง
พาล์มเมอร์ได้รับเลือกเป็นสมาชิกสภาผู้แทนราษฎร จากเขตพาเซอร์ ริส พูกง (Pasir Ris-Punggol) ในการเลือกตั้งครั้งทั่วไปในปี ค.ศ. 2006
พาล์มเมอร์เคยดำรงตำแหน่งประธานกรรมาธิการกลาโหมและการต่าพันธมิตรประชาธิปไตยสิงคโปร์งประเทศ ในปี ค.ศ. 2008 จนถึงปี ค.ศ. 2011 และเป็นประธานกรรมาธิการภายในและกฎหมาย ในปี ค.ศ. 2011
ในการเลือกตั้งในปี ค.ศ. 2011 พาล์มเมอร์ได้รับเลือกให้เป็นสมาชิกสภาผู้แทนราษฎรจากเขต ปูกงอีส หลังเอาชนะ ลี หลี่ เหลียน จากพรรคแรงงานสิงคโปร์ และเดสมอนด์ คิม จากพันธมิตรประชาธิปไตยสิงคโปร์ และได้ถูกเสนอชื่อจากนายกรัฐมนตรีสิงคโปร์ ลี เซียนลุง ให้ดำรงตำแหน่งประธานรัฐสภาสิงคโปร์ และได้รับเลือกจากสมาชิกสภาในวันที่ 10 ตุลาคม ค.ศ. 2011
บทบาทอื่น
พาล์มเมอร์เคยดำรงตำแหน่งประธานนักเรียนนายร้อยแห่งชาติสิงคโปร์ ต่อมาผู้ช่วยกรรมการ ซูราดาห์ ได้ทำหน้าที่แทน หลังจากพาล์มเมอร์มีเรื่องอื้อฉาว
การศึกษา
พาล์มเมอร์เข้าศึกษาจากโรงเรียนกฎหมายเซนต์แอนดรูว์ และวิทยาลัยเซนต์แอนดรูว์ ซึ่งเป็นพันธมิตรกับโบสถ์แองคลีกันสิงคโปร์ ต่อมาเรียนคณะนิติศาสตร์ มหาวิทยาลัยคอลเลจลอนดอน เกียรตินิยมอันดับ 1 ในปี ค.ศ. 1992
คาลิเปอร์
คาลิเปอร์ (Caliper) หรือก้ามปู เป็นเครื่องมือวัดสำหรับใช้วัดความกว้างระหว่างสองด้านของวัตถุ เช่น ความหนาของแผ่นเหล็ก ความกว้างของนอตสกรู ฯลฯ ในอดีตพัฒนามาจากคีมที่มีด้านหนึ่งสำหรับหนีบวัตถุ อีกด้านเป็นมาตรวัด คาลิเปอร์มีใช้มากในวงการออกแบบวิศวกรรมตลอดจนการวัดอย่างอื่น
ประวัติ
คาลิเปอร์สมัยแรก ๆ ถูกค้นพบในซากเรือกรีกโบราณ ใกล้เกาะจิลิโอ (Giglio) นอกฝั่งประเทศอิตาลี ซึ่งมีอายุราว 1 ศตวรรษก่อนพุทธศักราช คาลิเปอร์สมัยนั้นเป็นเพียงคีมทำด้วยไม้ธรรมดาเท่านั้น ต่อมาคาลิเปอร์ได้แพร่หลายไปยังชาวโรมัน ในฐานะเครื่องมือเพื่อความสะดวกในการวัดอีกด้วย ต่อมาในปี พ.ศ. 552 สมัยราชวงศ์ซิน ชาวจีนโบราณได้คิดค้นคาลิเปอร์ทำด้วยสำริดขึ้น บนคาลิเปอร์ดังกล่าวจารึกว่า ทำขึ้นในวันกุ้ยอิ้ว (癸酉 ) ซึ่งเป็นวันแรมหนึ่งค่ำ เดือนเจียง ปีที่หนึ่ง ยุคสื่อเจี้ยนกั๋ว (始建国) คาลิเปอร์ที่ชาวจีนสร้างนี้เป็นต้นแบบของคาลิเปอร์ที่ใช้ในปัจจุบัน ซึ่งปรับปรุงโดยโจเซฟ บราวน์ (Joseph Brown) ชาวอเมริกัน ในปี พ.ศ. 2394 มีใช้แพร่หลายในหมู่ช่างกล
คาลิเปอร์ภายใน
คาลิเปอร์ภายใน ใช้สำหรับวัดความกว้างยาวภายในของวัตถุ มักมีสปริงเป็นตัวช่วยให้ขาทั้งสองของคาลิเปอร์ถ่างออกจากกันได้สะดวก จากภาพ คาลิเปอร์อันบนใช้การถ่างด้วยมือให้ตรงกับขนาดของวัตถุ ส่วนอันล่างใช้สกรูเป็นตัวช่วยต้านไม่ให้คาลิเปอร์ที่มีสปริงอยู่แล้วดีดกว้างเกินกว่าขนาดวัตถุ
คาลิเปอร์แบ่งส่วน หรือวงเวียน
คาลิเปอร์แบ่งส่วน (divider caliper) หรือคาลิเปอร์วงเวียน นิยมใช้ในการกำหนดตำแหน่งต่าง ๆ ในงานช่างโลหะ ปลายของคาลิเปอร์นิยมทำให้แหลมและแข็ง สามารถใช้กำหนดจุดตำแหน่งและวาดวงกลมบนแผ่นโลหะเพื่อเตรียมตัดเป็นรูปโค้งหรือวงกลมต่อไปตามต้องการ นอกจากนี้ยังนิยมใช้ในการวัดระยะทางระหว่างจุดสองจุดบนแผนที่หรือกราฟคลื่นไฟฟ้าหัวใจ (EMG) อีกด้วย
คาลิเปอร์ขางอ
คาลิเปอร์ขางอ (Oddleg caliper) หรือคาลิเปอร์กะเทย (hermarphrodite calipers) เป็นคาลิเปอร์ที่มีลักษณะทั่วไปคล้าย ๆ กับคาลิเปอร์แบ่งส่วน แตกต่างกันตรงที่ขาหนึ่งของคาลิเปอร์จะหักงอไป ซึ่งขาที่หักนั้นใช้สำหรับทาบบนขอบชิ้นงานที่ต้องการวัด ส่วนอีกขาหนึ่งใช้วัดระยะจากจุดอ้างอิง จากภาพ คาลิเปอร์อันบนมีขาส่วนงอขนาดเล็กมาก ส่วนคาลิเปอร์อันล่างมีขางอใหญ่ ทำให้ต้องมีขาตรงที่เปลี่ยนใหม่ได้เมื่อสึกหรอ
แวร์นีเยคาลิเปอร์ หรือเวอร์เนียร์คาลิเปอร์
แวร์นีเยคาลิเปอร์ หรือเวอร์เนียร์คาลิเปอร์ (Vernier caliper) หรือเวอร์เนียร์ เป็นคาลิเปอร์ชนิดที่ดัดแปลงจากคาลิเปอร์ทั้งสามชนิดที่กล่าวมาแล้ว คือ เป็นก้ามปูที่ข้างหนึ่งติดไม้บรรทัดยาว อีกข้างติดไม้บรรทัดอันเล็กที่เลื่อนได้ ไม้บรรทัดทั้งสองมีขีดวัดที่เยื้องกันตามที่กำหนด การวัดใช้วิธีถ่างเวอร์เนียร์ออกแล้วปรับให้ตรงกับขนาดสิ่งที่ต้องการวัด ลงสลักยึด แล้วจึงอ่านค่า โดยดูว่า เส้นบนไม้บรรทัดรองเส้นใดตรงกับเส้นที่อยู่บนไม้บรรทัดหลัก ให้ถือเส้นนั้นเป็นทศนิยมตัวท้ายสุดที่จะนำมาต่อกับค่าที่วัดได้จากไม้บรรทัดหลัก
เวอร์เนียร์ที่มีจำหน่ายตามท้องตลาดมักจะมีทั้งมาตราเมตริกและมาตราอังกฤษไว้ด้วยกันเพื่อความสะดวก ในทางอุตสาหกรรมเวอร์เนียร์มักกำหนดความละเอียดไว้ที่ 0.01 mm หรือหนึ่งในพันนิ้ว
เวอร์เนียร์คาลิเปอร์แบบเข็ม
คาลิเปอร์แบบเข็ม (dial caliper)พัฒนามาจากเวอร์เนียร์ โดยเปลี่ยนแปลงจากไม้บรรทัดสองอันเลื่อนได้ เป็นเฟืองตรง (pinion) และเฟืองสะพาน (rack) เมื่อขยับคาลิเปอร์ เฟืองสะพานซึ่งเป็นแท่งตรงมีเขี้ยวจะเลื่อน ส่งผลให้เฟืองตรงที่ขัดอยู่หมุนกลไกที่อยู่บนหน้าปัด โดยมากมักกำหนดให้ครบรอบถ้าเลื่อนเฟืองสะพานไปได้หนึ่งนิ้ว หนึ่งในสิบนิ้ว หรือหนึ่งมิลลิเมตร จากความจริงดังกล่าวทำให้เมื่อจะอ่านคาลิเปอร์หน้าปัด จะต้องนำค่าที่อยู่บนไม้บรรทัดหลักมารวมกับค่าที่เข็มชี้บนหน้าปัดด้วย
คาลิเปอร์แบบดิจิทัล
คาลิเปอร์แบบดิจิทัล (digital caliper) เป็นคาลิเปอร์ที่ดัดแปลงจากเวอร์เนียร์ โดยให้ไม้บรรทัดหลักมีแถบขนาดเล็กมากจารึกไว้ตามช่วงความยาวต่าง ๆ ซึ่งจะถูกอ่านโดยตัวเข้ารหัสเชิงเส้น (linear encoder) ซึ่งจะอ่านค่าออกมาเป็นความยาว คาลิเปอร์แบบดิจิทัลมีข้อดีคือ ใช้งานง่ายเพียงวัดและอ่านค่า รวมไปถึงเปลี่ยนหน่วยได้ด้วย คาลิเปอร์แบบดิจิทัลบางรุ่นสามารถต่อเข้ากับเครื่องบันทึกหรือคอมพิวเตอร์ส่วนบุคคลได้ ส่วนข้อเสียที่เห็นได้ชัดคือ คาลิเปอร์แบบดิจิทัลต้องใช้เซลล์ไฟฟ้าที่มีอายุยาวนานมาก เช่น เซลล์เงิน แทนที่จะใช้เซลล์อัลคาไลน์ เพราะตัวคาลิเปอร์เองยังคงกินไฟแม้จะได้กดปุ่มปิดแล้วก็ตาม ในคาลิเปอร์บางรุ่นไฟฟ้าที่ใช้อาจมากถึง 20 ไมโครแอมแปร์
คาลิเปอร์ดิจัทัลโดยทั่วไปมีความยาว 150 mm ทำจากเหล็กกล้าไร้สนิม มีความละเอียด 0.01 mm และความแม่น 0.02 mm คาลิเปอร์บางอันอาจทำให้ยาวได้ถึง 8 นิ้ว หรือ 12 นิ้ว แต่ก็ทำให้ความแม่นลดลงไปที่ 0.001 นิ้ว (0.03 mm)
ไมโครมิเตอร์
ไมโครมิเตอร์เป็นคาลิเปอร์ชนิดหนึ่งที่ดัดแปลงจากปากกา โดยต่อส่วนที่เคลื่อนที่ของปากกาเข้ากับสกรูเปลี่ยนระยะ (differential screw) ซึ่งช่วยทำให้สามารถขยายระยะที่ปากกาหมุนให้อ่านออกเป็นความยาวได้ละเอียดดียิ่งขึ้น
หมายเหตุ
<references group="ม"/>
วังไกลกังวล
วังไกลกังวล เป็น พระราชฐานในสำนักงานทรัพย์สินส่วนพระองค์ สำนักพระราชวัง เป็นรโหฐานที่ประทับแปรพระราชฐานในต่างจังหวัด
ประวัติ
วังไกลกังวลสร้างขึ้นตามรับสั่งของพระบาทสมเด็จพระปกเกล้าเจ้าอยู่หัว โดยทรงพระราชทรัพย์ส่วนพระองค์จากพระคลังข้างที่ ให้สร้างขึ้นเมื่อเดือนตุลาคม พ.ศ. 2469 เพื่อพระราชทานแด่สมเด็จพระนางเจ้ารำไพพรรณี พระบรมราชินีในรัชกาลที่ 7 โดยมีหม่อมเจ้าอิทธิเทพสรรค์ กฤดากร ผู้อำนวยการศิลปากรสถานในขณะนั้นเป็นสถาปนิกผู้ออกแบบและควบคุมการก่อสร้าง เพื่อใช้งานในการแปรพระราชฐานมาพักในจังหวัดริมทะเล
พระบาทสมเด็จพระปกเกล้าเจ้าอยู่หัวทรงออกพระนามเรียกวังแห่งนี้ว่า "สวนไกลกังวล" ทรงเอาแบบอย่างชื่อมาจากพระราชวังซ็องซูซีในประเทศเยอรมนีซึ่งมีความหมายเดียวกัน ทรงสมโภชขึ้นตรงวังเมื่อ พ.ศ. 2472 เนื่องจากไม่ปรากฏหลักฐานว่ามีพระบรมราชโองการประกาศยกเป็นพระราชวัง ดังนั้น จึงยังคงเรียกว่า วังไกลกังวล
พระตำหนักและอาคารประกอบ
ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงใช้วังไกลกังวลเป็นที่ประทับแปรพระราชฐานในช่วงฤดูร้อน พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระบรมวงศานุวงศ์ทุกพระองค์ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงออกนามเรียกวังแห่งนี้ในพระราชนิพนธ์ เรื่อง "ทองแดง" ไว้ว่า "วังไกลกังวล"
ปัจจุบัน ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จมาประทับที่วังไกลกังวลอยู่บ่อยครั้ง เนื่องจากพระที่นั่งบรมพิมาน ในพระบรมมหาราชวัง อยู่ระหว่างบูรณะซ่อมแซม
การเข้าเยี่ยมชม
ก่อนปี พ.ศ. 2549 มีการบูรณะส่วนต่างและให้เข้าได้เฉพาะในสวนสาธารณะเท่านั้น โดยต้องตรวจบัตรประชาชน สามารถเข้าใช้ออกกำลังกายและใช้สถานที่ได้เฉพาะเวลาเย็นเท่านั้น
ภาวะกรดเกิน
ภาวะกรดเกิน, ภาวะกระเดียดกรด หรือ ภาวะร่างกายเป็นกรด (Acidosis) เป็นกระบวนการที่ก่อให้เกิดความเป็นกรดเพิ่มขึ้นในเลือดและเนื้อเยื่อร่างกาย กล่าวคือเป็นการเพิ่มขึ้นของความเข้มข้นของไฮโดรเจนไอออน หากไม่ได้มีการระบุรายละเอียดเพิ่มเติม โดยทั่วไปมักใช้หมายถึงความเป็นกรดในพลาสมาเลือด
คำว่า ภาวะกรดเลือดเป็นกรด หรือ เอซิเดเมีย (acidemia) ใช้อธิบายถึงสภาวะที่ซึ่งค่า pH ของเลือดต่ำ ในขณะที่เอซิดอซิส (acidosis) ใช้อธิบายกระบวนการซึ่งนำไปสู่สภาวะดังกล่าว อย่างไรก็ตามทั้งสองคำอาจใช้เปลี่ยนกันได้ใบางครั้ง เอซิเดเมียนั้นเกิดขึ้นเมื่อค่า pH ในหลอดเลือดแดง (arterial pH) ต่ำกว่า 7.35 (ยกเว้นกรณีในทารกในครรภ์; fetus) ในขณะที่อาการคู่ตรงข้าม อัลคาเลเมีย (alkalemia) เกิดขึ้นที่ค่า pH สูงกว่า 7.45 ในการประเมินผู้ป่วยนั้นต้องมีการวิเคราะห์ค่า Arterial blood gas และการทดสอบอื่น ๆ
อัตราเมแทบอลิซึมในเซลล์ (rate of cellular metabolic activity) ทั้งส่งผลและได้รับผลกระทบในเวลาเดียวกันจากค่า pH ของของเหลวในร่างกาย ในสัตว์เลี้ยงลูกด้วยนม ค่า pH ปกติอยู่ที่ 7.35 ถึง 7.50 ขึ้นอยู่กับสายพันธุ์ และจำกัดอยู่ที่ไม่เกินระหว่าง 6.8 ถึง 7.8 ในการดำรงชีพได้ การเปลี่ยนแปลงในค่า pH ของเลือดในหลอดเลือดแดง (ซึ่งก็ตามด้วยของเหลวนอกเซลล์) ที่เกินจากช่วงที่กำหนดนี้อาจส่งผลให้เซลล์ไดรับอันตรายแบบกู้กลับไม่ได้ (irreversible cell damage)
ภาวะกรดเกินเมแทบอลิก
ภาวะกรดเกินเมแทบอลิก (Metabolic acidosis) อาขส่งผลให้ทั้งเกิดการผลิตกรดเมแทบอลิก (เช่นกรดแลกติก) สูงขึ้น หรือรบกวนความสามารถในการขับออกผ่านทางไต เช่น ภาวะกรดเกินในท่อไต (renal tubular acidosis) หรือภาวะกรดเกินของไตวาย ซึ่งเกี่ยวข้องกับการสะสมของยูเรีนและครีทินีน (creatinine) การเพิ่มขึ้นของการผลิตกรดอื่น ๆ อาจก่อให้เกิดภาวะกรดเกินเมแทบอลิกเช่นกัน เช่น ภาวะกรดเกินกรดแลคติก
ภาวะกรดเกินจากการหายใจ
ภาวะกรดเกินจากการหายใจ (respiratory acidosis) เกิดจากการสะสมของคาร์บอนไดออกไซด์ในเลือด (ภาวะไฮปอร์แคปเนีย; hypercapnia) จากภาวะหายใจขาด (hypoventilation) ซึ่งส่วนใหญ่มักเกิดจากปัญหาของปอด อย่างไรก็ตาม ทั้งยา (โดยเฉพาะ ยาสลบและยากล่อมประสาท), การบาดเจ็บที่ศีรษะ และเนื้องอกในสมอง ล้วนก่อให้เกิดเอซิเดเมียชนิดนี้ได้ทั้งนั้น
ตระกูลภาษา
ตระกูลภาษา หรือ กลุ่มภาษา เป็นกลุ่มของภาษาที่มีวิวัฒนาการสืบทอดมาจากภาษาบรรพบุรุษร่วมกัน ตระกูลภาษาสามารถแบ่งย่อยเป็นหน่วยที่เล็กลงไปอีก ซึ่งมักจะเรียกหน่วยย่อยว่า "สาขา" เนื่องจากประวัติของกลุ่มภาษามักจะเขียนเป็นแผนผังต้นไม้
ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล)
ในรายชื่อดังต่อไปนี้ ชื่อที่มี "เครื่องหมาย" ข้างหน้า เป็นกลุ่มภาษาที่รู้จัก หัวข้อทางภูมิศาสตร์ข้างบนใช้สำหรับการจัดกลุ่มต่าง ๆ ให้อยู่ในกลุ่มที่สามารถเข้าใจง่ายกว่ารายชื่อของกลุ่มภาษาที่เป็นอิสระกันที่ไม่มีโครงสร้าง อย่างเดียวความสัมพันธ์ทางภูมิศาสตร์ สะดวกสำหรับการทำเช่นนี้ อย่างไรก็ดี หัวข้อเหล่านี้ไม่เป็นการแนะนำเกี่ยวกับการจัดตระกูลใหญ่ ("super-families") จากกลุ่มที่ได้กล่าวไว้
ภาษาที่นอกเหนือจากภาษาธรรมชาติ
นอกจากภาษาที่ได้กล่าวไว้ข้างบน ซึ่งเกิดมาจากความสามารถในการพูดสื่อสารกันได้แล้ว ยังมีภาษาอื่น ๆ ที่มีคุณสมบัติที่สำคัญของภาษาเหล่านั้นด้วย
ฮันส์ ฟ็อน เซคท์
พลเอกอาวุโส โยฮันเนิส ฟรีดริช เลโอพอลด์ ฟ็อน เซคท์ (Johannes Friedrich Leopold von Seeckt) หรือนิยมเรียก ฮันส์ ฟ็อน เซคท์ เป็นนายทหารชาวเยอรมันและเป็นเสนาธิการของจอมพลเอากุสท์ ฟ็อน มัคเค็นเซิน ถือเป็นบุคคลที่มีส่วนสำคัญในการวางแผนจนมัคเค็นเซินได้รับชัยชนะในต้นสงครามโลกครั้งที่หนึ่ง
เมื่อเยอรมนีแพ้สงครามโลกครั้งที่หนึ่ง เซคท์รู้สึกเดือดดาลมากต่อข้อบังคับในสนธิสัญญาแวร์ซาย ซึ่งห้ามเยอรมนีมีทหารบกเกินหนึ่งแสนนาย ห้ามมีอาวุธทันสมัย ห้ามมียานเกราะ ฯลฯ เขายังคัดค้านการที่เยอรมนีจะเข้าเป็นสมาชิกสันนิบาตชาติ ถึงแม้ว่าเซคท์จะไม่อยากให้สงครามอีก แต่เขาก็เชื่อว่าภาวะเช่นนี้ย่อมก่อให้เกิดสงครามอีกครั้งอย่างเลี่ยงไม่ได้ และทหารเยอรมันจำเป็นต้องมีความพร้อมสรรพเพื่อสู้ศึกครั้งต่อไป ไม่งั้นเยอรมนีก็ต้องอยู่รอดบนความเมตตาของเพื่อนบ้านเท่านั้น บันทึกของเซคท์ระบุว่า "การศึกษาประวัติศาสตร์มามันขัดขวางไม่ให้ฉันมองเห็นความคิดเรื่องสันติภาพถาวรเป็นอะไรอื่นไปได้นอกจากความฝัน"
นายพลเซคท์ดำรงตำแหน่งเสนาธิการไรชส์แวร์ระหว่างปี 1919 ถึง 1920 และเป็นอธิบดีกรมทหารบก (Chef der Heeresleitung) ตั้งแต่ปี 1920 ในช่วงที่เขานำกองทัพบกนี้เอง เซคท์ต้องทำทุกวิถีทางไม่ให้กองทัพอ่อนแอลง เขาจึงปฏิรูปกองทัพบก คอยปลูกฝังคติทหาร ฝึกฝน วางกลยุทธ์ และจัดระเบียบบริหารกองทัพ เขาได้รับยศพลเอกอาวุโสในวันแรกของปี 1926 และในเดือนตุลาคมปีเดียวกันก็ถูกรัฐบาลบีบบังคับให้ลาออก ยามที่เขาลาออกไรชส์แวร์ก็อยู่ในระดับพร้อมรบ ทฤษฎีและวีธีรบอันชาญฉลาดที่เขาสร้างไว้เป็นต้นทุน ถูกกองทัพเยอรมันนำไปปฏิบัติในช่วงต้นสงครามโลกครั้งที่สอง นายพลเซคท์ดำรงตำแหน่งสมาชิกสภาไรชส์ทาคระหว่างปี 1930 ถึง 1932 จากนั้นในปี 1933 เขาเดินทางไปยังประเทศจีนเพื่อเป็นผู้บัญชาการทหารเยอรมันประจำจีน ขณะนั้นความสัมพันธ์จีน-เยอรมันอยู่ในภาวะย่ำแย่ จากการที่ทหารเยอรมันมีชอบวางก้ามต่อคนจีน จีนคิดจะไล่เยอรมันออกไปและนำฝรั่งเศสเข้ามาแทน นายพลเซคท์สั่งทหารเยอรมันให้ประพฤติต่อชาวจีนด้วยความเคารพและเริ่มแสดงความอ่อนน้อมต่อจีน ด้วยเหตุนี้ นายพลเซคท์จึงรักษาจุดยืนของเยอรมันในแผ่นดินจีนไว้ได้ เซคท์ได้เป็นที่ปรึกษาทางทหารให้แก่เจียง ไคเชก ในสงครามต่อต้านจีนคอมมิวนิสต์ เขาได้รับผิดชอบในการประดิษฐ์แผนค่ายวงล้อม ซึ่งทำให้ได้รับชัยชนะเหนือกองทัพจีนคอมมิวนิสต์ และบีบให้เหมา เจ๋อตง ต้องถอยร่นกว่า 9,000 กิโลเมตรที่เรียกว่า "ฉางเจิง"
อ้างอิง
18661936
แดนซ์4ไลฟ์
แดนซ์4ไลฟ์ (Dance4Life) เป็นความคิดริเริ่มระหว่างประเทศที่ระดมพลและรวมตัวกันของคนหนุ่มสาว (อายุ 13–19 ปี) ที่จะหยุดยั้งการแพร่กระจายของโรคเอดส์ แดนซ์4ไลฟ์มีจุดมุ่งหมายให้มีเยาวชนหนึ่งล้านคนเข้าร่วมโครงการภายในปี ค.ศ. 2014 ในฐานะผู้ปลุกเร้าผู้นำโลกแบบเร่งด่วนในการรักษาสัญญาเป้าหมายการพัฒนาแห่งสหัสวรรษ (เอ็มดีจี)
ประวัติ
แดนซ์4ไลฟ์ได้รับการก่อตั้งขึ้นในปี ค.ศ. 2003 โดยสองนักการตลาดระหว่างประเทศ ซึ่งได้แก่ เดนนิส คาร์เพส และอิลโค ฟาน เดร์ ลินเด ผู้ต่อต้านผลกระทบจากการแพร่ระบาดของเอชไอวี พวกเขาได้มอบความรักโดยการใช้ความเชี่ยวชาญด้านการค้าเพื่อแก้ไขปัญหาด้านนี้ในพื้นที่ต่าง ๆ โดยได้จินตนาการถึงโลกที่พร้อมใจกันผลักไสเอชไอวีและเอดส์ให้หมดไป ดังคำขวัญที่ว่า เริ่มต้นการเต้น, หยุดยั้งโรคเอดส์
แดนซ์4ไลฟ์ได้กลายเป็นขบวนการเยาวชนนานาชาติ ซึ่งมีวัตถุประสงค์คือเพื่อสร้างการเปลี่ยนแปลงทางสังคม และช่วยให้คนหนุ่มสาวได้ตระหนักถึงผลกระทบจากเอชไอวีและโรคเอดส์ แดนซ์4ไลฟ์มีความเชื่อที่จะสามารถหยุดเอชไอวีและโรคเอดส์ได้ที่คนหนุ่มสาวต่อการมีอำนาจลุกขึ้นยืนและบอกปฏิเสธต่อการมีเพศสัมพันธ์ที่ไม่ปลอดภัย
องค์กรนี้เริ่มต้นขึ้นในสามประเทศ และขยายเป็น 30 ประเทศใน ค.ศ. 2012 แดนซ์4ไลฟ์มีการเติบโตและเป็นรูปธรรมต่อการเคลื่อนไหวของเยาวชนทั่วโลก
ตั้งแต่นั้นมา แดนซ์4ไลฟ์ ประสบความสำเร็จในการมีส่วนร่วมของวัยรุ่นหนุ่มสาวเป็นจำนวน 600,000 รายใน "ทัวร์การเชื่อมต่อของหัวใจ", วัยรุ่นกลุ่มเอเยนต์ส4เชนจ์ 300,000 ราย, การแจกจ่ายถุงยางอนามัย 3 ล้านชิ้นให้แก่คนหนุ่มสาว, มีการสนับสนุนด้วยเงินกว่า 3 ล้านยูโรสำหรับโครงการป้องกันเอชไอวีระดับท้องถิ่นในซีกโลกใต้ และเพลงที่ได้รับความนิยมจากทั่วโลกซึ่งเป็นที่รู้จักในชื่อ "เพลงแดนซ์4ไลฟ์" ที่บรรเลงโดยทีเอสโต ร่วมด้วยแม็กซี แจส ระหว่างปี ค.ศ. 2003 และ 2006 กิจกรรมนี้ได้รับการคาดการณ์ว่าวันเสาร์ที่ก่อนถึงวันเอดส์โลก 2014 ทางมูลนิธิจะสร้างกลุ่มเอเยนต์ส4เชนจ์ได้ถึงล้านราย โดยกลุ่มเอเยนต์ส4เชนจ์ จะเป็นบุคคลหนุ่มสาวที่มีส่วนร่วมในแดนซ์4ไลฟ์ "สคูลส์4ไลฟ์" และมีส่วนร่วมในการยับยั้งด้านเอชไอวีและโรคเอดส์
ในปี ค.ศ. 2004 ในช่วงแรกของกิจกรรมแดนซ์4ไลฟ์ ผู้คนเป็นจำนวนหลายพันในประเทศเนเธอร์แลนด์, แอฟริกาใต้ และอินโดนีเซีย ได้เข้ามามีส่วนร่วม แดนซ์4ไลฟ์ได้เลือกเพลงที่มีชื่อว่า "เบรธซันไชน์" ที่บรรเลงโดยดีโน โซโฟส มาเป็นเพลงอย่างเป็นทางการของพวกเขา เพลงนี้ยังได้รับการรีมิกซ์โดยดีเจพอล แวน ไดก์ โดยได้มีการเปิดตัวในรูปแบบของแผ่นเสียงและซีดีทั่วโลก ตลอดจนได้รับการบรรเลงโดยพอล แวน ไดก์ รวมถึงในทุกกิจกรรมของโครงการแดนซ์4ไลฟ์ที่จัดขึ้นทั่วโลกในช่วงปี ค.ศ. 2004 และ 2005
ส่วนในเดือนพฤษภาคม ค.ศ. 2006 ดีเจทีเอสโตได้ทำหน้าที่เป็นทูตทั่วโลกอย่างเป็นทางการสำหรับมูลนิธิแดนซ์4ไลฟ์ เขาได้บันทึกเสียงร่วมกับแม็กซี แจส (แห่งวงเฟธเลส) ในชื่อเพลงเดียวกันนี้ เพลงนี้ได้ขึ้นไปอยู่บนจุดสูงสุดของดัตช์ซิงเกิลชาร์ตเป็นเวลาห้าสัปดาห์, ขึ้นสู่อันดับห้าในประเทศเบลเยียม, อันดับหกในประเทศฟินแลนด์ และยังติดอันดับชาร์ตในสหราชอาณาจักรและเยอรมนี
ในปี ค.ศ. 2009 ซูเปอร์โมเดลชื่อดูตเซน โคส ได้เข้าทำหน้าที่เป็นทูต เธอได้เข้าเยี่ยมโครงการแดนซ์4ไลฟ์ในประเทศแทนซาเนีย, สหรัฐอเมริกา, เนเธอร์แลนด์ และประเทศไทย รวมทั้งมอบเงินที่ได้จากการประมูลสำหรับแดนซ์4ไลฟ์
สคูลส์4ไลฟ์
สคูลส์4ไลฟ์ไม่มีสิ่งที่ต้องทำอะไรกับหนังสือ, คำสั่งสอนหรือการบ้าน หากแต่ทดแทนสิ่งเหล่านี้ด้วยการเต้นรำ, เพลง, สื่อ, กิจกรรม, การตีกลอง, วิดีโอ และความรับผิดชอบของชีวิตภายใต้การคุ้มครอง การใช้ภาษาของคนที่อายุน้อยกว่า 25 ปีของโรงเรียนเริ่มต้นด้วยการทัวร์เชื่อมต่อของหัวใจ ที่ในแต่ละโรงเรียนได้เข้าเยี่ยมชมโดยทีมทัวร์แดนซ์4ไลฟ์ ซึ่งจะประกอบด้วยนักเต้น, นักดนตรี, นักการศึกษาผู้เฝ้ามอง และคนหนุ่มสาวที่ได้รับผลกระทบจากเอชไอวี ซึ่งต่อมานักเรียนจะมีความรับผิดชอบโดยการมีส่วนร่วมใน "สกิล4ไลฟ์" ซึ่งเกี่ยวข้องกับการเรียนการสอนของสิ่งที่เป็นเอชไอวีและสิ่งที่กระทำต่อร่างกาย, หัวข้ออื่น ๆ ที่เกี่ยวกับการป้องกัน, ความรู้สึกทางเพศ, ยาเสพติดให้โทษ ตลอดจนสิทธิของวัยรุ่น, การสื่อสาร และการตัดสินใจ ส่วน"แอ็ค4ไลฟ์" หมายถึงการดำเนินการเป็นอาสาสมัคร, ระดมทุนหรือเผยแพร่ข้อมูลที่ซึ่งเป็นสิ่งสำคัญที่จะทำให้ผู้คนตระหนักถึง โดยสรุปถึงสคูลส์4ไลฟ์ จะเกิดขึ้นในโครงการแดนซ์4ไลฟ์ทุกสองปีในวันเสาร์ก่อนวันเอดส์โลก และ ณ วันที่ 29 พฤศจิกายน ค.ศ. 2008 ได้มีตัวแทนนำเสนอกิจกรรมในรายการสด รวมถึงได้รับการถ่ายทอดผ่านดาวเทียม
อำเภอคีจัง
อำเภอคีจัง เป็นอำเภอ (คุน) หนึ่ง ตั้งอยู่ระหว่างเขตแฮอุนแดและอุลซันในทางตอนเหนือของปูซาน ประเทศเกาหลีใต้
ประวัติศาสตร์
สถานที่สำคัญทางประวัติศาสตร์ในอำเภอนี้ เช่น วัดชังอันซา ซึ่งกล่าวกันว่าสร้างขึ้นครั้งแรกโดยว็อนฮโยในศตวรรษที่ 7
ภูมิศาสตร์และประชากรศาสตร์
อำเภอคีจังเป็นพื้นที่ที่มีความเป็นชนบทที่สุดในปูซาน และพื้นที่ส่วนใหญ่ประกอบด้วยที่ดินเปล่าและที่ดินเกษตรกรรม พื้นที่ประมาณ 156.7 ตารางกิโลเมตร จากทั้งหมด 217.9 ตารางกิโลเมตร เป็นพื้นที่ว่างเปล่าและเป็นป่า ซึ่งส่วนใหญ่มีสภาพเป็นเนินเขา ประชากรของอำเภอเพิ่มขึ้นอย่างต่อเนื่องตั้งแต่ปี 1990 ในสมัยที่มีประชากรเพียง 56,847 คน ในอำเภอคีจังมีหมู่บ้านชาวประมงตั้งอยู่ตามแนวชายฝั่ง
เศรษฐกิจ
เนื่องจากตั้งอยู่ริมชายฝั่งทะเลญี่ปุ่น คีจังจึงเป็นที่รู้จักในฐานะศูนย์กลางการผลิตอาหารทะเลหลากหลายชนิด เหล่านี้รวมถึงปลาแอนโชวี และสาหร่ายสีน้ำตาล (มีย็อก)
การท่องเที่ยว
จุดที่น่าสนใจอื่น ๆ ในพื้นที่อำเภอคีจัง เช่น อุทยานเครื่องปั้นดินเผาโทอัม และหาดอิลกวัง รวมถึงวัดแฮดงยงกุง ที่ตั้งอยู่บนผาริมทะเล หมู่บ้านชาวประมงแห่งนี้ขึ้นชื่อเรื่องอาหารทะเลสดและซาซิมิ
วัดแฮดงยงกุง
วัดแฮดงยงกุงซามีจุดชมพระอาทิตย์ขึ้นที่มีชื่อเสียง
ท่าเรือแทจ็อน
ท่าเรือแทจ็อน ตั้งอยู่ห่างจากวัดแฮดงยงกุงซาไปทางเหนือ 4.1 กิโลเมตร ปลาแอนโชวีที่จับได้ที่ท่าเรือนี้คิดเป็น 60% ของที่จับได้ทั่วประเทศ จึงมีชื่อเรียกอีกชื่อหนึ่งว่า ท่าเรือแอนโชวี
พระพิมลธรรม (ช้อย ฐานทตฺโต)
พระพิมลธรรม นามเดิม ช้อย ฝอยทอง ฉายา านทตฺโต เป็นพระราชาคณะเจ้าคณะรองฝ่ายมหานิกาย ได้ดำรงตำแหน่งสำคัญในคณะสงฆ์ เช่น เจ้าอาวาสวัดมหาธาตุยุวราชรังสฤษฎิ์ราชวรมหาวิหาร เจ้าคณะมณฑลนครสวรรค์ เจ้าคณะตรวจการภาค 1 สังฆมนตรีช่วยว่าการองค์การสาธารณูปการ และสังฆมนตรีว่าการองค์การปกครอง
ประวัติ
พระพิมลธรรม มีนามเดิม ช้อย ฝอยทอง เกิดเมื่อวันขึ้น 11 ค่ำ เดือน 12 ปีเถาะ ตรงกับวันพุธที่ 11 พฤศจิกายน พ.ศ. 2434 เวลา 7.05 น. เป็นบุตรนายบุญธรรมกับนางพวง ฝอยทอง ภูมิลำเนาอยู่บ้านใหม่หางกระเบน หมู่ 5 ตำบลบ้านใหม่ อำเภอกรุงเก่า จังหวัดพระนครศรีอยุธยา เมื่ออายุได้ 9 ขวบ ท่านได้เข้าศึกษากับพระอาจารย์น้อย วัดจันทร์ประเทศ จนอายุได้ 11 ปี จึงย้ายไปศึกษากับพระมหาหรุ่น ป.ธ. 5 วัดมหาธาตุยุวราชรังสฤษฎิ์
ขณะยังเป็นสามเณร เมื่ออายุได้ 17 ปีท่านสอบได้เปรียญธรรม 3 ประโยค อายุ 18 ปีสอบได้เปรียญธรรม 4 ประโยค และอายุ 20 ปีสอบได้เปรียญธรรม 5 ประโยค หลังจากอุปสมบทเป็นพระภิกษุแล้ว ขณะอายุได้ 21 ปี ท่านสอบได้อีกเป็นเปรียญธรรม 6 ประโยค ได้รับพระราชทานพัดหน้านางพื้นแพรเหลืองประดับเลื่อม มีนิตยภัตราคาเดือนละ 9 บาท
ในรัชสมัยพระบาทสมเด็จพระปกเกล้าเจ้าอยู่หัว ทรงโปรดเกล้าฯ ตั้งเป็นรองเจ้าคณะมณฑลนครสวรรค์ตั้งแต่วันที่ 16 สิงหาคม พ.ศ. 2472 ต่อมาจึงตั้งเป็นเจ้าคณะมณฑลนครสวรรค์ตั้งแต่วันที่ 7 ตุลาคม พ.ศ. 2474 เมื่อมณฑลนครสวรรค์ถูกยุบรวมเข้ากับมณฑลอยุธยา จึงโปรดให้ท่านออกจากตำแหน่งเดิม แล้วตั้งเป็นรองเจ้าคณะมณฑลอยุธยาแทนตั้งแต่วันที่ 1 เมษายน พ.ศ. 2475
มรณภาพ
พระพิมลธรรม ตรากตรำทำงานอย่างหนักจนเริ่มอาพาธ และเข้าโรงพยาบาลศิริราชในวันที่ 14 มกราคม พ.ศ. 2491 แพทย์ตรวจพบว่าท่านเป็นโรคปอดบวม แม้จะถวายการรักษาอย่างเต็มที่ อาการของท่านกลับทรุดลงต่อเนื่อง จนถึงเวลา 5.00 น. เศษ ของวันที่ 15 มกราคม ท่านกล่าวเป็นครั้งสุดท้ายว่า จากนั้นท่านก็ไม่กล่าวอะไรอีก จนกระทั่งมรณภาพในเวลา 5.40 น. สิริอายุได้
ไคเซอรินมาเรีย
ไคเซอรินมาเรีย (Kaiserin Maria) อาจหมายถึง
กระดุมทองเลื้อย
กระดุมทองเลื้อย หรือ เบญจมาศเครือ (Singapore dailsy) เป็นไม้ประดับหรือพืชคลุมดิน ในวงศ์ Asteraceae ขยายพันธุ์โดยการปักชำ
ประเทศอิสราเอลในพาราลิมปิกฤดูร้อน 2016
ประเทศอิสราเอล เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติอิสราเอลเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 33 คนใน 11 ชนิดกีฬา
กรีฑา
ผลการแข่งขันดังนี้ :
คาเม็กซ์
คาเม็กซ์ (Kamex (カメックス)) หรือบาลสต์ทอยส์ (Blastoise) เป็นสายพันธุ์โปเกมอนประเภทน้ำในแฟรนไชส์ โปเกมอน ของนินเทนโด และเกมฟรีก สร้างโดยเคน ซูกิโมริ คาเม็กซ์ปรากฏครั้งแรกในเกมโปเกมอนภาคเรด และ บลู และในภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ คาเม็กซ์เป็นร่างวิวัฒนาการสุดท้ายของเซนิกาเมะ และเป็นร่างวิวัฒนาการถัดจากคาเมล ชื่อภาษาอังกฤษของคาเม็กซ์ มาจากคำว่า "Blast" และ "Tortoise"
แหล่งข้อมูลอื่น
Línia evolutiva de Squirtle Seznam pokémonů (1-20) es:Anexo:Pokémon de la primera generación Luettelo Pokémon-lajeista (1–20) Carapuce et ses évolutions Lista Pokémonów (1-20)
อี3 2013
งานอิเล็กทรอนิกเอ็นเตอร์เทนเมนต์เอกซ์โป 2013 (Electronic Entertainment Expo 2013) เป็นงานอี3 ครั้งที่ 19 จัดขึ้นที่ศูนย์การประชุมลอสแอนเจลิส นครลอสแอนเจลิส รัฐแคลิฟอร์เนีย โดยมีการแถลงข่าวหลายครั้งในสถานที่ใกล้เคียง เช่นโนเกียเธียเตอร์, กาเลนเซ็นเตอร์ และลอสแอนเจลิสเมมโมเรียลสปอร์ตอารีนา งานเริ่มเมื่อวันที่ 11 มิถุนายน พ.ศ. 2556 และสิ้นสุดในวันที่ 13 มิถุนายน พ.ศ. 2556 โดยมีผู้เข้าร่วมงานทั้งหมด 48,200 คน
ไฮไลท์หลักของงานประกอบด้วยรายละเอียดของเครื่องเล่นวิดีโอเกมรุ่นต่อไปหลักสองรุ่น ได้แก่เอกซ์บอกซ์วันของไมโครซอฟท์และเพลย์สเตชัน 4 ของโซนี่ รวมถึงการเปิดตัวเกม ซูเปอร์มาริโอทรีดีเวิลด์, มาริโอคาร์ต 8 และ ซูเปอร์สแมชบราเธอร์สฟอร์นินเท็นโด 3ดีเอส แอนด์วียู ของนินเท็นโด
งานแถลงข่าว
โคนามิ, ไมโครซอฟท์, อิเล็กทรอนิก อาตส์, ยูบิซอฟต์ และ โซนี่ ต่างก็จัดงานแถลงข่าวในระหว่างการประชุม อย่างไรก็ตาม นินเท็นโดใช้แนวทางที่แตกต่างออกไปโดยไม่จัดงานแถลงข่าวแบบดั้งเดิม นินเท็นโดจัดงาน "งานเล็ก ๆ น้อย ๆ ที่เน้นซอฟต์แวร์ของเราโดยเฉพาะ" และออกอากาศตอนพิเศษของนินเท็นโดไดเร็ค เพื่อเน้นไปที่การเปิดตัวในสหรัฐที่กำลังจะมาถึงและการเปิดตัวเกมใหม่
โคนามิ
โคนามิจัดงานแสดงก่อนงานอี3 ประจำปีครั้งที่ 3 ในวันที่ 6 มิถุนายน งานนำเสนอนำเสนอการครบรอบ 40 ปีของบริษัทและความคิดริเริ่ม แดนซ์แดนซ์เรโวลูชัน: คลาสรูมอิดิชั่น ก่อนที่จะให้ข้อมูลอัปเดตเกี่ยวกับการเปิดตัวเกมที่กำลังจะมีขึ้น ซึ่งประกอบด้วยเกม คาสเซิลวาเนีย: ลอร์ดออฟชาโดว์ 2, โปรอีโวลูชันซ็อกเกอร์ 2014 และ เมทัลเกียร์โซลิด 5: เดอะแฟนทอมเพน
ไมโครซอฟท์
งานแถลงข่าวของไมโครซอฟท์จัดขึ้นในวันที่ 10 มิถุนายน เวลา 09.30 น. ที่กาเลนเซ็นเตอร์ บริษัทประกาศวันวางจำหน่ายสำหรับเครื่องเล่นเกมเอกซ์บอกซ์วันที่กำลังจะออกวางจำหน่าย โดยประกาศวันวางจำหน่ายในเดือนพฤศจิกายน พ.ศ. 2556 โดยราคาอยู่ที่ 499 ดอลลาร์สหรัฐ นอกจากนี้ยังมีการเปิดเผยรายชื่อเกมซึ่งประกอบด้วยเกม เดดไรซิง 3, ควอนตัมเบรค, ไรส์: ซันออฟโรม และภาคต่อของชุดเกม เฮโล ซึ่งภายหลังได้รับการเปิดเผยว่าเป็นเกม เฮโล 5: การ์เดี้ยนส์
ระหว่างการนำเสนอเกม คิลเลอร์อินสติงต์ ของไมโครซอฟท์ ได้เกิดข้อโต้เถียงเมื่อมีการอ้างถึงการข่มขืนอย่างชัดเจนระหว่างผู้ประท้วงบนเวที ภายหลังไมโครซอฟท์ได้ขอโทษสำหรับเหตุการณ์ดังกล่าวและระบุว่าคำพูดนั้นไม่ได้เขียนสคริปต์ไว้
อิเล็กทรอนิก อาตส์
งานแถลงข่าวของอิเล็กทรอนิก อาตส์จัดขึ้นในวันที่ 10 มิถุนายน เวลา 13.00 น. ที่โนเกียเธียเตอร์ ในบรรดาเกมใหม่ที่นำเสนอ มีได้แก่ เกมแข่งรถ นีดฟอร์สปีด: ไรวัลส์ เกมจำลองปาร์กัวร์ มิเรอร์สเอดจ์: แคททาลิสท์ และเกมยิงมุมมองบุคคลที่หนึ่ง แบตเทิลฟีลด์ 4 และ ไททันฟอลล์ อีเอสปอร์ตส์ประกาศเปิดตัวเกมใหม่หลายรายการ เช่น แมดเดน เอ็นเอฟแอล 25, เอ็นบีเอไลฟ์ 14, ฟีฟ่า 14, เอ็นเอชแอล 14 และ อีเอสปอร์ตส์ยูเอฟซี
ยูบิซอฟต์
งานแถลงข่าวของยูบิซอฟต์จัดขึ้นในวันที่ 10 มิถุนายน เวลา 15.00 น. งานแถลงข่าวประกอบด้วยเกมแนวแอ็กชันผจญภัยที่กำลังจะมาถึง ได้แก่เกม วอตช์ด็อกส์ และเกมภาคต่อ อัสแซสซินส์ครีด 4: แบล็กแฟล็ก และ ทอม แคลนซีส์ สปลินเตอร์เซลล์: แบล็คลิสต์ มีการประกาศแฟรนไชส์ใหม่สองรายการ ได้แก่ เดอะครูว์ และ เดอะดิวิชัน
โซนี่
งานแถลงข่าวของโซนี่จัดขึ้นในวันที่ 10 มิถุนายน เวลา 18.00 น. ที่ลอสแอนเจลิสเมมโมเรียลสปอร์ตอารีนา เครื่องเล่นเกมเพลย์สเตชัน 4 ได้รับการจัดแสดงต่อสาธารณชนเป็นครั้งแรกโดยราคาอยู่ที่ 399 ดอลลาร์สหรัฐ นอกจากนี้ยังมีการเปิดเผยรายชื่อเกมซึ่งประกอบด้วยเกม อินเฟมัส: เซคันด์ซัน, ดิออเดอร์: 1886, ไฟนอลแฟนตาซี XV และ คิลล์โซน: แชโดว์ฟอลล์ นอกจากนี้ยังมีการเปิดตัวเกมใหม่สำหรับเพลย์สเตชัน 3 เช่น กรันตูริสโม 6, บียอนด์: ทูโซลส์ และ เดอะลาสต์ออฟอัส
โมริ ชิน
โมริ ชิน หรือ ซุยโคะ ชิน   เป็นตัวละครในเรื่อง ซามูไรทรูปเปอร์
ประวัติ
ชิน แห่งซุยโคะ คือนักรบผู้สวมเกราะซุยโคะ (สายน้ำ) ซึ่งมีต้นกำเนิดมาจาก ความเชื่อมั่น เป็นผู้ที่มีจิตวิญญาณแห่งความเชื่อมั่น เป็นคุณสมบัติประจำกาย ใช้ หอกสามง่าม เป็นอาวุธ จุดเด่นในการต่อสู้ของชิน คือการใช้พลังที่อ่อนโยนและแข็งแกร่งของสายน้ำต่อสู้กับศัตรู ชินมีอุปนิสัยสงบนิ่ง เยือกเย็นและมีจิตใจที่ดีงาม มีท่าไม้ตายคือพลังคลื่นมหาสมุทร ที่ทรงพลานุภาพ
มิจิโยะ มูราเซะ
มิจิโยะ มูราเซะ เป็นนักพากย์อนิเมะและนักแสดงชาวญี่ปุ่น เธออยู่สังกัต Mausu Promotion
แหล่งข้อมูลอื่น
มิ
ประเทศเบลารุส
เบลารุส (Belarus; Белару́сь, ; Белару́сь, ) มีชื่ออย่างเป็นทางการว่า สาธารณรัฐเบลารุส (Republic of Belarus; Рэспу́бліка Белару́сь; Респу́блика Белару́сь) ในอดีตมีชื่อเรียกอีกอย่างหนึ่งว่า เบียโลรัสเซีย (Byelorussia; Белору́ссия) เป็นประเทศที่ไม่มีทางออกสู่ทะเล ตั้งอยู่ในภูมิภาคยุโรปตะวันออก มีอาณาเขตติดต่อกับรัสเซีย ยูเครน โปแลนด์ ลิทัวเนีย และลัตเวีย เมืองหลวงของประเทศคือกรุงมินสค์ เมืองสำคัญของประเทศนี้ ได้แก่ แบรสต์ ฆโรดนา โฆเมียล และวีเชปสก์ พื้นที่มากกว่า 40% ของขนาดประเทศ 207,600 ตารางกิโลเมตร (80,200 ตารางไมล์) เป็นป่าไม้ ภาคเศรษฐกิจหลักของประเทศคืออุตสาหกรรมบริการและการผลิต จนถึงคริสต์ศตวรรษที่ 20 ดินแดนที่กลายมาเป็นประเทศเบลารุสในปัจจุบันเคยถูกรัฐต่าง ๆ ในหลาย ๆ ยุคยึดครอง ซึ่งรวมถึงราชรัฐโปลอตสค์ (คริสต์ศตวรรษที่ 11 ถึง 14), แกรนด์ดัชชีลิทัวเนีย, เครือจักรภพโปแลนด์–ลิทัวเนีย และจักรวรรดิรัสเซีย
กระดุมเงิน
กระดุมเงิน เป็นไม้พุ่มคลุมดิน สูงไม่เกิน 50 ซม. มีดอกขนาดเล็กอยู่รวมกันเป็นกระจุกแน่น กลีบดอกสีขาวเกสรสีเหลืองอมส้ม ใบเรียวยาวแหลม ชอบแดดจัด ชอบน้ำ
ประเทศเบลารุส
ในช่วงหลังการปฏิวัติรัสเซียใน ค.ศ. 1917 เบลารุสประกาศเอกราชในฐานะสาธารณรัฐประชาชนเบลารุส แต่สหพันธ์สาธารณรัฐสังคมนิยมโซเวียตรัสเซียได้เข้ายึดครอง สาธารณรัฐโซเวียตสังคมนิยมเบียโลรัสเซียได้กลายเป็นสาธารณรัฐองค์ประกอบผู้ก่อตั้งสหภาพโซเวียตใน ค.ศ. 1922 และเปลี่ยนชื่อเป็นสาธารณรัฐสังคมนิยมโซเวียตเบียโลรัสเซีย (Byelorussian SSR) ดินแดนของเบลารุสเกือบครึ่งหนึ่งถูกผนวกเป็นส่วนหนึ่งของโปแลนด์หลังจากสงครามโปแลนด์–โซเวียตใน ค.ศ. 1919–1921 พรมแดนส่วนใหญ่ของเบลารุสมีลักษณะอย่างปัจจุบันตั้งแต่ ค.ศ. 1939 เมื่อดินแดนบางส่วนของสาธารณรัฐโปแลนด์ที่ 2 ถูกผนวกเข้ากับเบลารุสอีกครั้งหลังจากการรุกรานโปแลนด์ของสหภาพโซเวียต และได้ข้อสรุปหลังสงครามโลกครั้งที่สอง  ในช่วงสงครามโลกครั้งที่สอง ปฏิบัติการต่าง ๆ ทางทหารทำให้เบลารุสเสียหายอย่างรุนแรง โดยสูญเสียประชากรราวหนึ่งในสามและทรัพยากรทางเศรษฐกิจมากกว่าครึ่ง สาธารณรัฐได้รับการพัฒนาขื้นใหม่อีกครั้งหลังสงคราม ใน ค.ศ. 1945 สาธารณรัฐเบียโลรัสเซียกลายเป็นสมาชิกผู้ก่อตั้งของสหประชาชาติพร้อมกับสหภาพโซเวียตและสาธารณรัฐยูเครน